Държавен вестник, бр. 51, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  51
Чл. 33. Стойността на безплатните пъ­
тувания на ветераните от войните един път 
годишно в страната по чл. 19, т. 1, буква 
„б“ се компенсира ежемесечно от община­
та – възложител на превоза, въз основа на 
предоставена от превозвача опис-сметка за 
броя и стойността на превозите по условията 
на действащата тарифа и номерата и датите на 
издадените фактури. Опис-сметката и справ­
ката се предоставят на кмета на общината 
най-късно до 7-о число на месеца, следващ 
отчетния месец.
Чл. 34. Стойността на безплатните пъту­
вания за военнопострадалите и военноинва­
лидите по автобусната, тролейбусната и трам­
вайната мрежа в общината, в която живеят, и 
по вътрешноградския транспорт, включително 
метрополитена, в цялата страна се компенсира 
на превозвачите по реда на чл. 32. 
Чл. 35. (1) Стойността на пътуванията 
на военнопострадалите по свободно избран 
маршрут в страната се компенсира на лицата 
от общините по адрес на местоживеене, по­
сочен в книжката за военнопострадал, срещу 
подадено от тях заявление-декларация по 
образец – приложение № 5, с приложени към 
него билети и представена книжка за воен­
нопострадал, в която превозвачът е отразил 
извършеното пътуване. 
(2) Длъжностното лице в общината, при­
емащо заявленията по ал. 1, прави копие на 
лицевата страна на книжката на военнопостра­
далия, на първата страница и на страницата, 
на която е отразено извършеното пътуване. 
За подадените документи се води регистър, в 
който се вписват имената на лицето, номерът 
на книжката, датата, маршрутът и стойността 
на пътуването.
(3) Средствата се изплащат на лицето в 
срок до 7 дни от подаване на заявлението, 
като разходът е за сметка на получени от 
общината целеви трансфери от централния 
бюджет, предназначени за компенсиране на 
безплатните и по намалени цени пътувания.
Чл. 36. Стойността на безплатните пъ­
тувания на многодетните майки, както и 
тези на военноинвалидите по свободно из­
бран маршрут в страната, се компенсира на 
превозвачите със средства от бюджета на 
Агенцията за социално подпомагане срещу 
подадена молба-декларация до съответната 
дирекция „Социално подпомагане“ по образец 
с приложени към нея билети и представено 
удостоверение, в което превозвачът е отразил 
извършеното пътуване. 
Чл. 37. (1) Стойността на издадените або­
наментни карти на децата до 7 навършени 
години за пътувания по вътрешноградски 
транспорт се компенсира на превозвачите 
ежемесечно въз основа на предоставена в 
общината опис-сметка за броя и стойността 
им, изготвена от лицето, което ги е издало, 
и справка за изминатия пробег от всички 
превозвачи. Опис-сметката и справката се 
предоставят на кмета на общината най-късно 
до 7-о число на месеца, следващ отчетния 
месец. 
(2) За компенсиране стойността на издаде­
ните абонаментни карти за вътрешноградски 
превоз на децата до 7 навършени години 
общините ежемесечно обобщават следната 
информация: 
1. опис-сметки за броя и стойността на 
издадените абонаментни карти през отчетния 
месец; 
2. справки за извършения през отчетния 
месец пробег от всички превозвачи, осъщест­
вяващи вътрешноградски превози. 
Чл. 38. (1) Стойността на издадените билети 
с нулева стойност на децата до 7 навърше­
ни години по междуселищния транспорт се 
компенсира на превозвачите ежемесечно въз 
основа на предоставена в общината – въз­
ложител на превоза, опис-сметка за броя и 
равностойността им по действащата тарифа на 
превозвача. Превозвачите предоставят опис-
сметката на кмета на общината най-късно до 
7-о число на месеца, следващ отчетния месец. 
(2) За компенсиране на равностойността на 
издадените билети общината – възложител на 
превоза, ежемесечно обобщава информация­
та по предоставените опис-сметки за броя и 
равностойността по действащата тарифа на 
издадените от всички превозвачи през отчет­
ния месец билети. 
(3) Средствата се разпределят пропорцио­
нално на равностойността на издадените от 
превозвачите билети. 
(4) Към опис-сметките за съответния ме­
сец за броя и равностойността на издадените 
билети с нулева стойност превозвачът прилага 
и дубликати на билетите. 
Чл. 39. Стойността на издадените билети 
на децата от 7 до 10 навършени години по 
междуселищния транспорт се компенсира на 
превозвачите по реда на чл. 38.
Чл. 40. (1) Стойността на намалените 
приходи при пътуванията на учениците, обу­
чаващи се в дневна форма на обучение, на 
студентите редовно обучение, включително 
докторантите в редовна форма на обучение, 
и на лицата, получаващи пенсия по услови­
ята на глава шеста от Кодекса за социално 
осигуряване, навършили възрастта по чл. 68, 
ал. 1 – 3 от същия кодекс, се компенсира на 
превозвачите ежемесечно въз основа на пре­
доставени в общината опис-сметки за броя 
на издадените абонаментни карти, справка 
за изминатия пробег от превозвачите и дъл­
жимата сума до определените в зависимост 
от категорията на общината и вида на пре­
возите месечни размери в левове за всяка 
една карта, както следва: